CELEX: 32007D0329
Language: hr
Date: 2007-05-02 00:00:00
Title: 2007/329/EZ: Odluka Komisije od 2. svibnja 2007. o utvrđivanju, zbog pristupanja Bugarske, prijelaznih mjera kojima se odstupa od Direktive Vijeća 2002/53/EZ u pogledu stavljanja na tržište sjemena sorata Helianthus annuus koje nisu ocijenjene kao otporne na Orobanche spp. (priopćena pod brojem dokumenta C(2007) 1822)  Tekst značajan za EGP

03/Sv. 57
            
            
               HR
            
            
               Službeni list Europske unije
            
            
               50
            
         32007D0329
   
               L 122/59
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 2. svibnja 2007.
   o utvrđivanju, zbog pristupanja Bugarske, prijelaznih mjera kojima se odstupa od Direktive Vijeća 2002/53/EZ u pogledu stavljanja na tržište sjemena sorata Helianthus annuus koje nisu ocijenjene kao otporne na Orobanche spp.
   (priopćena pod brojem dokumenta C(2007) 1822)
   (Tekst značajan za EGP)
   (2007/329/EZ)
   KOMISIJA EUROPSKIH ZAJEDNICA,
   uzimajući u obzir Ugovor o pristupanju Bugarske i Rumunjske,
   uzimajući u obzir Akt o pristupanju Bugarske i Rumunjske, a posebno njegov članak 42.,
   budući da:
   
               (1)
            
            
               U skladu s Direktivom Vijeća 2002/53/EZ od 13. lipnja 2002. o zajedničkom katalogu sorata poljoprivrednih biljnih vrsta (1), sjeme onih sorata poljoprivrednih biljnih vrsta koje su priznate u skladu s tom Direktivom ili u skladu s načelima koji odgovaraju načelima te Direktive ne smije biti podložno nikakvim ograničenjima u pogledu stavljanja na tržište. Te se sorte objavljuju u zajedničkom katalogu sorata poljoprivrednih biljnih vrsta, u daljnjem tekstu „zajednički katalog”, koji se sastavlja na temelju nacionalnih kataloga država članica.
            
         
               (2)
            
            
               Otpornost sorata Helianthus annuus na Orobanche spp. predstavlja važan čimbenik u uzgoju te biljne vrste u Bugarskoj te bi se sorte koje nisu otporne trebale smatrati neprikladnima. Nije međutim poznato jesu li sorte koje su ostale države članice uvrstile u svoje nacionalne kataloge otporne na Orobanche spp.
            
         
               (3)
            
            
               Bugarskoj bi stoga trebalo odobriti, do 31. prosinca 2009., da na svom državnom području zabrani stavljanje na tržište sjemena sorata uvrštenih u zajednički katalog koje nisu ocijenjene kao otporne na Orobanche spp. To će razdoblje omogućiti Bugarskoj da pomoću ispitivanja i prikupljanja podataka ocijeni jesu li sorte Helianthus annuus koje su uvrštene u zajednički katalog otporne na Orobanche spp. te da, prema potrebi, poduzme odgovarajuće mjere na temelju Direktive 2002/53/EZ.
            
         
               (4)
            
            
               Mjere predviđene ovom Odlukom u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,
            
         DONIJELA JE OVU ODLUKU:
   Članak 1.
   1.   Odstupajući od članka 16. stavka 1. Direktive 2002/53/EZ, Bugarska može, do 31. prosinca 2009., na svom državnom području zabraniti stavljanje na tržište sjemena sorata Helianthus annuus koje su uvrštene u zajednički katalog sorata poljoprivrednih biljnih vrsta, a koje u postupku prihvaćanja sorte u nacionalni katalog nisu bile ocijenjene kao otporne na Orobanche spp.
   2.   Najkasnije 20 dana od objavljivanja ove Odluke države članice dostavljaju drugim državama članicama i Komisiji popis sorata koje su ocijenjene kao otporne na Orobanche spp. One moraju redovito ažurirati taj popis.
   U zajedničkom katalogu sorata poljoprivrednih biljnih vrsta mora biti navedeno koje su sorte Helianthus annuus ocijenjene kao otporne na Orobanche spp.
   Članak 2.
   Ova je Odluka upućena državama članicama.
   
      Sastavljeno u Bruxellesu 2. svibnja 2007.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 193, 20.7.2002., str. 1. Direktiva kako je zadnje izmijenjena Uredbom (EZ) br. 1829/2003 Europskog parlamenta i Vijeća (SL L 268, 18.10.2003., str. 1.)